NEUVOSTON ASETUS (EHTY, EY, EURATOM) N:o 3161/94,

annettu 19 päivänä joulukuuta 1994,

Euroopan yhteisöjen virkamiesten ja muun henkilöstön palkkojen ja eläkkeiden sekä näihin palkkoihin ja eläkkeisiin liittyvien korjauskertoimien mukauttamisesta 1 päivään heinäkuuta 1994 alkaen

EUROOPAN UNIONIN NEUVOSTO, joka

ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen,

ottaa huomioon Euroopan yhteisöjen erioikeuksista ja vapauksista tehdyn pöytäkirjan ja erityisesti sen 13 artiklan,

ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuta henkilöstöä koskevat palvelussuhteen ehdot, jotka on vahvistettu asetuksella (ETY, Euratom, EHTY) N:o 259/68 (), ja viimeksi muutettu asetuksella (Euratom, EHTY, EY) N:o 3608/93 (), ja erityisesti mainittujen henkilöstösääntöjen 63, 64, 65, 65 a ja 82 artiklan ja liitteen XI sekä mainittujen palvelussuhteen ehtojen 20 artiklan ensimmäisen kohdan ja 64 artiklan,

ottaa huomioon komission ehdotuksen,

sekä katsoo, että

komission laatiman kertomuksen perusteella toteutettu virkamiesten ja muun henkilöstön palkkoja koskeva tutkimus huomioon ottaen on osoittautunut tärkeäksi mukauttaa yhteisöjen virkamiesten ja muun henkilöstön palkkoja ja eläkkeitä vuoden 1994 tutkimuksen mukaisesti,

uusien jäsenvaltioiden 1 päivänä tammikuuta 1995 tapahtuvan liittymisen johdosta Euroopan yhteisöjen virkamiesten ja muun henkilöstön palkkoihin ja eläkkeisiin sovellettavat korjauskertoimet on laskettava Itävallalle, Suomelle ja Ruotsille henkilöstösääntöjen liitteen XI mukaisesti,

henkilöstösääntöjen liitteen IX mukaisesti vuosittainen mukauttaminen varainhoitovuodelle 1995 johtaa siihen, että ennen 31 päivää joulukuuta 1995 on vahvistettava uudet korjauskertoimet, joita sovelletaan taannehtivasti 1 päivään heinäkuuta 1995,

uudet korjauskertoimet voivat aiheuttaa taannehtivia palkkojen ja eläkkeiden (positiivisia tai negatiivisia) mukautuksia, jotka koskevat tämän asetuksen perusteella jo maksettua varainhoitovuotta 1995,

olisi säädettävä taannehtivasta korotuksesta, kun nämä korjauskertoimet aiheuttavat nousun, ja liikaa maksettujen summien palauttamisesta, kun ne aiheuttavat alenemisen, voimaantulopäivämäärän ja neuvoston varainhoitovuodelle 1995 tekemän vuosittaisen mukauttamisen päivämäärän välisenä ajanjaksona, ja

olisi määrättävä, että mahdollisen palautuksen vaikutukset voidaan jakaa enintään kahdentoista kuukauden ajalle neuvoston varainhoitovuodelle 1995 tekemän vuosittaisen mukauttamispäätöksen seurauksena,

ON ANTANUT TÄMÄN ASETUKSEN:

1 artikla

Alkaen 1 päivään heinäkuuta 1994:

a) korvataan henkilöstösääntöjen 66 artiklassa oleva kuukausittaista peruspalkkaa koskeva taulukko seuraavasti:

>TAULUKON PAIKKA>

b) - korvataan henkilöstösääntöjen liitteessä VII olevassa 2 artiklan 1 kohdassa määrä "6 236 Belgian frangia" "määrällä 6 267 Belgian frangia",

- korvataan henkilöstösääntöjen liitteessä VII olevassa 2 artiklan 1 kohdassa määrä "8 031 Belgian frangia" "määrällä 8 071 Belgian frangia",

- korvataan henkilöstösääntöjen liitteessä VII olevassa 69 artiklan toisessa virkkeessä ja 4 artiklan 1 kohdan toisessa alakohdassa määrä "14 347 Belgian frangia" "määrällä 14 419 Belgian frangia",

- korvataan henkilöstösääntöjen liitteessä VII olevassa 3 artiklan ensimmäisessä alakohdassa määrä "7 177 Belgian frangia" "määrällä 7 213 Belgian frangia".

2 artikla

Korvataan muuta henkilöstöä koskevien palvelussuhteen ehtojen 63 artiklassa oleva kuukausittaista peruspalkkaa koskeva taulukko 1 päivään heinäkuuta 1994 alkaen seuraavasti:

>TAULUKON PAIKKA>

3 artikla

Henkilöstösääntöjen liitteessä VII olevassa 4 a artiklassa tarkoitettu kiinteämääräinen korvaus 1 päivään heinäkuuta 1994 alkaen on:

- 3 762 Belgian frangia kuukaudessa palkkaluokkiin C 4 tai C 5 kuuluville virkamiehille,

- 5 767 Belgian frangia kuukaudessa palkkaluokkiin C 1, C 2 tai C 3 kuuluville virkamiehille.

4 artikla

Eläkkeet, jotka on saatu 1 päivään heinäkuuta 1994 mennessä, lasketaan kyseisestä päivästä alkaen henkilöstösääntöjen 66 artiklassa määrätyn kuukausittaista peruspalkkaa koskevan taulukon perusteella sellaisena kuin se on muutettuna tämän asetuksen 1 artiklan a alakohdalla.

5 artikla

Korvataan 1 päivään heinäkuuta 1994 alkaen henkilöstösääntöjen 63 artiklan toisessa kohdassa oleva päivämäärä "1 päivään heinäkuuta 1993" päivämäärällä "1 päivään heinäkuuta 1994".

6 artikla

1. Jäljempänä luetelluissa maissa tai paikoissa työskentelevien virkamiesten ja muun henkilöstön palkkaan sovellettavat korjauskertoimet vahvistetaan 1 päivään heinäkuuta 1994 alkaen seuraavasti:

>TAULUKON PAIKKA>

2. Jäljempänä luetelluissa maissa työskentelevien virkamiesten ja muun henkilöstön palkkaan sovellettavat korjauskertoimet vahvistetaan 1 päivään heinäkuuta 1995 alkaen seuraavasti:

>TAULUKON PAIKKA>

3. Henkilöstösääntöjen liitteen XI mukaisesti näitä korjauskertoimia voidaan muuttaa ennen 31 päivää joulukuuta 1995 neuvoston asetuksella uusista korjauskertoimista, jotka tulevat voimaan 1 päivänä heinäkuuta 1995. Tämän seurauksena toimielimet suorittavat taannehtivasti voimaantulopäivän ja vuodelle 1995 tehdyn vuosittaisen mukauttamispäätöksen välisenä ajanjaksona, positiivisen tai negatiivisen mukautuksen vastaaviin virkamiesten palkkoihin ja entisen virkamiesten ja muiden edunsaajien eläkkeisiin.

Jos tähän taannehtivaan mukauttamiseen liittyy liikaa perityn summan takaisinmaksaminen, se voidaan jakaa enintään kahdentoista kuukauden ajalle vuodelle 1995 tehdystä vuosittaisesta mukauttamispäätöksestä alkaen.

4. Eläkkeisiin sovellettavat korjauskertoimet vahvistetaan henkilöstösäännön 82 artiklan 1 kohdan mukaisesti. Asetuksen (EHTY, ETY, Euratom) N:o 2175/88 () 3-10 artiklaa voidaan edelleen soveltaa.

7 artikla

Korvataan henkilöstösääntöjen liitteessä VII olevassa 10 artiklassa esitetty taulukko 1 päivään heinäkuuta 1994 alkaen seuraavalla taulukolla:

>TAULUKON PAIKKA>

8 artikla

Asetuksen (EHTY, ETY, Euratom) N:o 300/76 () 1 artiklassa säädetyt vuorotyökorvaukset ovat 1 päivään heinäkuuta 1994 alkaen 10 903, 16 456, 17 993 ja 24 531 Belgian frangia.

9 artikla

Korjataan neuvoston asetuksen (EHTY, ETY, Euratom) N:o 260/68 () 4 artiklassa esitettyjä määriä 1 päivään heinäkuuta 1994 alkaen kertoimella 3,901609.

10 artikla

Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 19 päivänä joulukuuta 1994.

Neuvoston puolesta

Puheenjohtaja

K. KINKEL

() EYVL N:o L 56, 4.3.1968, s. 1

() EYVL N:o L 328, 29.12.1993, s. 1

() EYVL N:o L 38, 13.2.1976, s. 1. Asetusta täydennetty asetuksella (Euratom, EHTY, ETY) N:o 1307/87 (EYVL N:o L 124, 13.5.1987, s. 6), sellaisena kuin se on viimeksi muutettuna asetuksella (Euratom, EHTY, EY) N:o 3608/93 (EYVL N:o L 328, 29.12.1993, s. 1).

() EYVL N:o L 56, 4.3.1968, s. 8. Asetus sellaisena, kuin se on viimeksi muutettuna asetuksella (Euratom, EHTY, EY) N:o 3608/93 (EYVL N:o L 328, 29.12.1993, s. 10).

() EYVL N:o L 191, 22.7.1988, s. 1